TURISTIČKA ZAJEDNICA

OPĆINE TKON

PREDSJEDNIK

U Tkonu, 13. ožujka 2020.

TURISTIČKO VIJEĆE

TURISTIČKE ZAJEDNICE

OPĆINE TKON

**PREDMET: Izvješće o radu turističkog ureda, TIC-a i radu direktora za 2019. godinu**

TZO Tkon je u 2019. radila na:

* Promociji općine kao turističke destinacije kroz isticanje njenih turističkih proizvoda istovremeno stvarajući uvjete za njihovo gospodarsko korištenje. To se prvenstveno odnosi na Sajam otočnih proizvoda i manifestaciju Škraping te regatu tradicijskih brodova „Đir o konalu“.
* Radila je na prezentaciji novih turističkih proizvoda, kulturnoj suradnji sa drugim općinama i gradovima.

Važno je istaknuti našu "TOP" manifestaciju ŠKRAPING, te Aquatlon Tkon koji je po drugi put organiziran u Tkonu u suradnji sa Triatlon klubom TNT Zadar, a organizirali smo i Plivački maraton na relaciji Tkon- Ugrinić-Tkon u suradnji s Klubom daljinskog plivanja Donat iz Zadra. Uz sportska i kulturno-zabavna događanja, večeri folklora, susret klapa i sl. svaki četvrtak u centru Tkona održavao se Ljetni sajam otočnih proizvoda.

Svi važne datume/obljetnice i blagdane popraćeni su s odgovarajućim programima, a tradicijska Ribarska noć protekla je u odličnom raspoloženju i zabavi do ranih jutarnjih sati.

Uz bogat ljetni progrm na području TZO Tkon, organiziran je i adventski program „Advent u Kunu“ u sklopu kojeg su se održale brojna događanja: prigodni koncerti, Božićni Sajam otočnih proizvoda, božićne predstave i radionice za djecu itd.

Značajan dio aktivnosti ureda 2019. godini odnosio se i na marketinšku promociju općine kao turističke destinacije. Promocija se odvijala putem on-line sadržaja i društvenih mreža, ali i putem tiskanih materijala, odnosno kroz reprint novih tuirstičkih karata.

TZO-Tkon je u suradnji sa Općinom Tkon i Orlić d.o.o. poticala razvoj otočne proizvodnje kao i pomoć kandidatima za dodjelu prestižne oznake Hrvatski otočni proizvod pri Ministarstvu regionalnog razvoja i fondova EU.

**Turističko-informativni centar ( TIC )**

Poslovi turističko- informativnog centra su se tijekom 2019. obavljali u periodu od 1. siječnja do 30. listopada te od 1. prosinca do 31. prosinca.

Obavljani su slijedeći poslovi i aktivnosti:

- distribuirani su propagandni materijali Turističke zajednice Općine Tkon

- prikupljane informacije o turističkim potrebama gostiju koji borave u našoj Općini,

- informiranje gostiju o znamenitostima i privlačnostima turističkog okružja, spomenicima kulture i drugim znamenitostima u mjestu, restoranima, te postojanju drugih zanimljivih sadržaja na na otoku Pašmanu i dr.,

- informiranje gostiju o događanjima i manifestacijama u općini Tkon.

Izvješće sastavio:

Predsjednik TZO Tkon

Goran Mušćet